अरिस्तोतेलस 384 ई. पू. च ‘मकदूनिया’ दे स्तगिर थाह्रा जम्मेआ हा ते सतारें ब’रें दी उमरी च ओ अथेन्स नग्गर आई गेआ हा। उत्थें ओह् प्लेटो दा शिश्य बनी गेआ। बीएं ब’रें बाद जद प्लेटो मरेआ तां ओ बी उत्थुआं निकली आया। 342 ई. पू. च मकदूनिया दे राजे ‘फिलिप’ ने अरिस्तोतेलेस गी अपने युवराज दा शिक्षक बनाई लैता ऐ। उऐ युवराज हा जेह्ड़ा जोआन होंदे गै ‘अलेग्जेंडर महान’ (सिकन्दर) नां कन्नै प्रसिद्द होई निकलेआ हा। ओदे गद्दी पर बौने दे बाद अरिस्तोतेलेस परतियै 335 ई. पू. च ‘अथेन्स’ नग्गर आई गेआ।